รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 4/2561
วันพุธที่ 26 กันยายน 2561
นายกรัฐมนตรีเป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 4/2561
นายกรัฐมนตรีเป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 4/2561 เพื่อมอบนโยบายให้ส่วนราชการนําไปดําเนินการให้เป็นไปในทิศทางเดียวกัน  โดยย้ําให้หัวหน้าส่วนราชการฯ นํานโยบายไปแปลงสู่การปฏิบัติให้เกิดผลเป็นรูปธรรม
วันนี้ (26 ก.ย.61) เวลา 10.00 น. ณ ตึกภักดีบรดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 4/2561 ร่วมกับหน่วยงานที่เกี่ยวข้อง เพื่อมอบนโยบายให้ส่วนราชการนําไปดําเนินการให้เป็นไปในทิศทางเดียวกัน และติดตามความก้าวหน้าของภารกิจสําคัญตามคําสั่งของนายกรัฐมนตรี ซึ่งการประชุมครั้งนี้เป็นการประชุมครั้งสุดท้ายของปีงบประมาณ พ.ศ. 2561 พร้อมเลี้ยงอาหารกลางวันหัวหน้าส่วนราชการระดับกระทรวงหรือเทียบเท่าและหัวหน้าส่วนราชการหรือเทียบเท่าที่ครบเกษียณอายุราชการในปีงบประมาณนี้ด้วย โดยสํานักเลขาธิการนายกรัฐมนตรีเป็นเจ้าภาพจัดการประชุมและเลี้ยงอาหารดังกล่าว โดยมี พลเอกวิลาศ อรุณศรีเลขาธิการนายกรัฐมนตรี ข้าราชการการเมืองและคณะผู้บริหารระดับสูงของสํานักเลขาธิการนายกรัฐมนตรี ตลอดจนเจ้าหน้าที่ที่เกี่ยวข้องเข้าร่วมประชุมฯ ด้วย
ก่อนการประชุมฯ นายกรัฐมนตรี ได้ถ่ายภาพหมู่ร่วมกับคณะหัวหน้าส่วนราชการระดับกระทรวงหรือเทียบเท่า พร้อมถ่ายภาพหมู่และภาพคู่กับหัวหน้าส่วนราชการระดับกระทรวงหรือเทียบเท่าที่ครบเกษียณอายุราชการประจําปีงบประมาณ พ.ศ. 2561 จํานวน 10 ราย ณ บริเวณโถงตึกไทยคู่ฟ้า ทําเนียบรัฐบาล ประกอบด้วย 1) นายดิสทัต โหตระกิตย์ เลขาธิการคณะกรรมการกฤษฎีกา 2) พลเอก เทพพงศ์ ทิพยจันทร์ ปลัดกระทรวงกลาโหม 3) นายเลิศวิโรจน์ โกวัฒนะ ปลัดกระทรวงเกษตรและสหกรณ์ 4) นายชาติชาย ทิพย์สุนาวี ปลัดกระทรวงคมนาคม 5) นายธรรมยศ ศรีช่วย ปลัดกระทรวงพลังงาน 6) นางนันทวัลย์ ศกุนตนาค ปลัดกระทรวงพาณิชย์ 7) นายเจษฎา โชคดํารงสุข ปลัดกระทรวงสาธารณสุข 8) พันโท กรทิพย์ ดาโรจน์ เลขาธิการคณะกรรมการป้องกันและปราบปรามการทุจริตในภาครัฐ 9) นายศุภณัฐ สิรันทวิเนติ เลขาธิการศูนย์อํานวยการบริหารจังหวัดชายแดนภาคใต้ และ 10) นายภัทรุตน์ ทรรทรานนท์ ปลัดกรุงเทพมหานคร
โอกาสนี้ นายกรัฐมนตรี ได้กล่าวเปิดการประชุมฯ ว่า การประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 4/2561 วันนี้ เป็นการประชุมครั้งสุดท้ายของปีงบประมาณ พ.ศ. 2561 จึงเป็นโอกาสอันดีอีกครั้งหนึ่งที่ได้มาพบปะแลกเปลี่ยนความคิดเห็นเกี่ยวกับนโยบายในการบริหารราชการ และการบูรณาการปฏิบัติงานร่วมกัน ซึ่งการประชุมหัวหน้าส่วนราชการฯ ถือว่าเป็นเวทีที่มีความสําคัญ เนื่องจากหัวหน้าส่วนราชการฯ เป็นผู้ที่ปฏิบัติงานที่แท้จริงที่จะเป็นเครื่องจักรสําคัญในการขับเคลื่อนนํานโยบายไปสู่การปฏิบัติให้เกิดผลเป็นรูปธรรม ทั้งนี้ ได้รับทราบรายงานข้อมูลการดําเนินงานของกระทรวงและหน่วยงานต่าง ๆ แล้ว ซึ่งการดําเนินงานของทุกกระทรวงและหน่วยงานมีความก้าวหน้าโดยลําดับ จึงขอขอบคุณหัวหน้าส่วนราชการฯ และเจ้าหน้าที่ที่เกี่ยวข้องทุกคน
พร้อมกันนี้ นายกรัฐมนตรี ได้กล่าวเน้นย้ําให้หัวหน้าส่วนราชการฯการนํานโยบายไปแปลงสู่การปฏิบัติให้เกิดผลเป็นรูปธรรม เพื่อให้ทุกอย่างสามารถขับเคลื่อนเดินหน้าไปสู่เป้าหมายที่กําหนดไว้ รวมไปถึงฝากให้ทุกคนให้ความสําคัญในเรื่องการดําเนินการตามยุทธศาสตร์ชาติ และแผนแม่บท โดยเฉพาะการทําแผนปฏิบัติการให้สอดคล้องกับยุทธศาสตร์ชาติและแผนแม่บทดังกล่าว ทั้งนี้ การดําเนินการตามยุทธศาสตร์ชาติถือเป็นกรอบการดําเนินการสําคัญของรัฐบาลระดับนโยบายและการบริหารงานของทุกคนในวันข้างหน้า ซึ่งขณะนี้กําลังจะเดินหน้าไปสู่การมีรัฐบาลที่มาจากการเลือกตั้ง จึงขอให้ทุกคนทํางานอย่างมีประสิทธิภาพดํารงไว้ซึ่งเกียรติยศและศักดิ์ศรีของข้าราชการทุกคน
สําหรับหัวหน้าส่วนราชการระดับกระทรวงหรือเทียบเท่าที่ครบเกษียณอายุราชการประจําปีงบประมาณ พ.ศ. 2561 จํานวน 10 ราย นั้น นายกรัฐมนตรี ได้กล่าวว่า ทั้งรู้สึกยินดีและเสียใจไปพร้อมกัน โดยที่ผ่านมาทุกคนได้ทุ่มเททํางานร่วมกันอย่างเต็มความสามารถ และเคารพให้เกียรติซึ่งกันและกันด้วยดีตลอดมา อย่างไรก็ตามแม้ทุกคนจะเกษียณอายุราชการไปแล้ว ก็พร้อมยินดีรับฟังคําแนะนําและข้อเสนอแนะจากทุกคน โดยขอให้หัวหน้าส่วนราชการฯ ที่ครบเกษียณอายุราชการทุกคนได้มีความภาคภูมิใจในเกียรติยศที่ทุกคนต่างมีให้แก่กันและได้มีโอกาสเข้ามาทํางานด้วยความทุ่มเท เสียสละ อุทิศตนเพื่อประโยชน์ของทางราชการและส่วนรวมมาโดยตลอดจนครบเกษียณอายุราชการ และมีผลงานเป็นที่ปรากฏซึ่งถือเป็นเกียรติประวัติของผู้รับราชการ และความภาคภูมิใจของครอบครัว อันจะเป็นแบบอย่างที่ดีให้แก่ข้าราชการรุ่นใหม่ที่จะเข้ามาสานงานต่อไปในอนาคต
ภายหลังเสร็จสิ้นการประชุมฯ นายกรัฐมนตรี ได้เปิดเผยว่า การประชุมหัวหน้าส่วนราชการระดับกระทรวงหรือเทียบเท่าครั้งนี้ เป็นการประชุมครั้งสุดท้ายของปีงบประมาณ พ.ศ. 2561 รวมทั้งได้มีพิธีการเลี้ยงอําลาหัวหน้าส่วนราชการระดับกระทรวงหรือเทียบเท่าที่ครบเกษียณอายุราชการในปีงบประมาณนี้ และได้มอบของที่ระลึกแก่หัวหน้าส่วนราชการระดับกระทรวงหรือเทียบเท่าที่ครบเกษียณอายุราชการ ประจําปี 2561 จํานวน 10 ราย ด้วย พร้อมกล่าวว่าสักวันหนึ่งทุกอย่างก็ต้องมีการจากกันไม่มีอะไรที่จะยั่งยืน แต่สิ่งสําคัญที่จะยั่งยืนคือ ความดี เกียรติยศและศักดิ์ศรีที่คนอื่นมอบให้ ทั้งนี้ ถือว่าทุกคนคือครอบครัวของรัฐบาลในการทํางานร่วมกันตลอดระยะเวลาที่ผ่านมา ซึ่งผู้ที่เกษียณอายุราชการไปแล้วก็ขอให้ทุกคนได้ระลึกเสมอว่าทุกคนคือครอบครัวเดียวกัน และมีลูกหลานที่ต้องช่วยกันดูแลคือประชาชน 67 ล้านคน ซึ่งประชาชนมีความคาดหวังจากการทํางานของข้าราชการและรัฐบาล โดยขณะนี้รัฐบาลพยายามที่จะขับเคลื่อนประเทศไปให้ได้ตามยุทธศาสตร์ชาติที่กําหนดไว้ และแผนแม่บทซึ่งพรุ่งนี้จะมีการจัดประชุมสัมมนาเกี่ยวกับแผนแม่บท เพื่อหาข้อยุติสําหรับวางแนวทางที่จะดําเนินการต่อไปในอนาคต
-------------------
กลุ่มประชาสัมพันธ์และเผยแพร่ สํานักโฆษก